اجيت سنگھ يادو

اجيت سنگھ يادَو، (پيدائش 05 سيپٽمبر 1993ع)، ھندوستاني پيرا ايٿليٽ آھي. جيڪو ايف ڇائيتاليھ ڪيٽيگري جي مردن جي نيزو اُڇلائڻ ۾ مُقابلو ڪري ٿو. ھي اولمپڪ پوڊيم اسڪيم جي ٽارگيٽ ھيٺ حڪومتِ ھندوستان جي اسپورٽس اٿارٽي ۾ شامل رھيو آھي. ھي ايل اين آءِ پي اِي گواليار مان جسماني اڀياس ۽ راند ۾ پي ايڇ ڊي ڪري رھيو آھي. ھن ٻہ ڀيرا ورلڊ پيرا ايٿليٽڪس گرانڊ پِرڪس ۾ انڊيا جي نُمائندگي ڪندي 2019ع بيجنگ، چين ۾، ۽ 2021ع دبئي ۾ ايف ڇائيتاليھ ڪيٽيگري جي نيزو اڇلائڻ ۾ سونو ٻلو (Gold medal) کٽيو.
 شروعاتي زندگي 
اجيت سنگھ 1993ع ۾ ايتاواھ (انگريزي: Etawah) اُتر پرديش ۾ پيدا ٿيو. ھي گواليار، مڌيا پرديش ۾ پڙھي رھيو آھي. 2017ع ۾ دوست کي بچائيندي ساڻس خطرناڪ ريل هاڃو ٿي پيو، جنھن ۾ ھن ٺونٺ کان ھيٺ پنھنجي کاٻي ٻانھن وڃائي ڇڏي. حادثي جي چار مھينن کانپوءِ جڏهن اڃا سندس ٻانھن جي بحالي ھلي رھي ھُئي، ھن پنچڪولا، ھريانہ ۾ ٿيندڙ پيرا ايٿليٽڪ سينيئر نيشنل 2018ع ۾ حصو ورتو.

 پيشو 
پيرا جيولين (نيزي بازي) راند ۾ حصو وٺندي 2019ع ۾ ھن پنھنجي پھرين راند سان شروعات ڪئي. بيجنگ، چين ۾ ٿيل ستين ورلڊ پيرا ايٿليٽڪس گرانڊ پِرڪس ۾ حصو ورتائين ۽ نيزي بازي ۾ سونو تمغو کٽيائين. 2019ع ۾ دبئي ۾ ٿيل ورلڊ پيرا ايٿليٽڪس چيمپئينشپ ۾ ھندوستان جي نُمائندگي ڪندي پِتل جو تمغو کٽيائين۽ نتيجي طو 2020ع واري سمر پيرالمپڪس لاءِ اھل بڻجي ويو. ھن 2021ع ۾ دبئي ۾ ٿيل ورلڊ پيرا ايٿليٽڪس گرانڊ پِرڪس ۾ پڻ سونو تمغو کٽيو.

 حوالا 

 حوالا 

زمرو:1993ع جون پيدائشون
زمرو:جيوت ماڻهو